Η ***Lara Croft*** είναι φανταστική χαρακτήρας, πρωταγωνίστρια της σειράς βιντεοπαιχνιδιών *Tomb Raider* της Square Enix (πρώην Eidos Interactive). Παρουσιάζεται ως όμορφη, έξυπνη και αθλητική Βρετανίδα αρχαιολόγος, η οποία πηγαίνει σε αρχαίους και επικίνδυνους τάφους σε ολόκληρο τον κόσμο για να ανακαλύψει τα μυστικά τους. Δημιουργήθηκε από την ομάδα της βρετανικής Core Design στην οποία συμπεριλαμβανόταν ο Τόμπι Γκαρντ. Εμφανίστηκε πρώτη φορά στο βιντεοπαιχνίδι *Tomb Raider* το 1996.

Αρχικά, η Core Design χειριζόταν την ανάπτυξη του χαρακτήρα και της σειράς. Εμπνευσμένη από την Σουηδή τραγουδοποιό Νένε Τσέρι και την χαρακτήρα του κόμικ *Tank Girl*, η Lara Croft σχεδιάστηκε για να διαφέρει από τους στερεοτυπικούς θηλυκούς χαρακτήρες βιντεοπαιχνιδιών. Η εταιρεία προσάρμοσε την Lara Croft στους μεθεπόμενους τίτλους, όπου έλαβε βελτιώσεις στον σχεδιασμό και στον τρόπο παιχνιδιού. Η αμερικανική εταιρεία ανάπτυξης Crystal Dynamics αγόρασε την σειρά, μετά την κακή υποδοχή του *Tomb Raider: The Angel of Darkness* και έκανε reboot στην χαρακτήρα και την σειρά. Άλλαξε τις αναλογίες του σώματος της Lara, και της έδωσε νέους τρόπους αλληλεπίδρασης με τα περιβάλλοντα των παιχνιδιών. Η Lara έχει δανειστεί τις φωνές έξι ηθοποιών: Σέλεϊ Μποντ (1996), Τζούντιθ Γκίμπινς (1997–98), Τζονέλ Έλιοτ (1999–2003), Κίλεϊ Χάους (2006–14), Καμίλα Λάντινγκτον (2013–παρόν) και Άμπιγκεϊλ Στάλσμπιντ (2015).

Η Lara Croft αποτέλεσε το υπόβαθρο για την δημιουργία δύο μεγάλων κινηματογραφικών ταινιών με πρωταγωνίστρια την ηθοποιό Αντζελίνα Τζολί στις οποίες υποδύεται την ηρωίδα. Οι ταινίες προβλήθηκαν στις κινηματογραφικές αίθουσες με τα επίσημα ονόματα *Tomb Raider* το 2001 και *The Cradle of Life* το 2003. Η πρώτη ταινία σημείωσε μεγάλη εμπορική επιτυχία. Μέχρι και τον Ιούνιο του 2010 κρατούσε τον τίτλο της ταινίας που μπόρεσε με επιτυχία να προσαρμόσει έναν εικονικό χαρακτήρα σε κινηματογραφική ταινία με τις μεγαλύτερες εισπράξεις παγκοσμίως, μέχρι που προσπεράστηκε από την ταινία *Prince of Persia: The Sands of Time*.

Γνωστή για την θηλυκότητά της, η πρωταγωνίστρια του παιχνιδιού αμέσως μετά την έκδοση του πρωτότυπου Tomb Raider το 1996 αποτέλεσε μια κερδοφόρα σειρά των συναφών μέσων μαζικής ενημέρωσης και η Lara μετατράπηκε σε έναν μεγάλο πρότυπο για τη βιομηχανία των βιντεοπαιχνιδιών. Η Lara Croft θεωρείται από πολλούς ως ένα σύμβολο του σεξ που τράβηξε γρήγορα την προσοχή της βιομηχανίας σε παγκόσμια κλίμακα. Αποτελεί την πιο αναγνωρίσιμη μορφή σε βιντεοπαιχνίδι και έχει στην κατοχή της έξι ρεκόρ στο βιβλίο Γκίνες. Μέχρι τον Ιούνιο του 2016, η Lara είχε απεικονιστεί στα εξώφυλλα περισσότερων από 1,100 περιοδικών, προσπερνώντας όλα τα supermodels.

Σχεδιασμός
----------

Η Lara Croft απεικονίζεται ως μια αθλητική και γρήγορη γυναίκα με καφέ μάτια και καστανοκόκκινα μαλλιά, συχνά πιάνοντάς τα αλογοουρά ή πλεξούδα. Συχνά φοράει τιρκουάζ κορμάκι, ανοιχτό καφέ σορτσάκι, μπότες μέχρι τη μέση της γάμπας και ψηλές άσπρες κάλτσες. Στα αξεσουάρ της συμπεριλαμβάνονται τα γάντια χωρίς δάχτυλα, ένα σακίδιο πλάτης, μια ζώνη με θήκες πιστολιού και από τις δύο μεριές, και δύο πιστόλια. Στα παιχνίδια, η ενδυμασία της αλλάζει ανάλογα με το περιβάλλον στο οποίο βρίσκεται. Στα μετέπειτα παιχνίδια, η Lara φοράει μαύρες ή καφέ crop top μπλούζες και παντελόνι καμουφλάζ. Όταν εξερευνεί, συχνά κουβαλάει τα δυο της πιστόλια, αλλά χρησιμοποιεί και κουβαλάει και άλλο οπλισμό και gadgets. Μιλά άπταιστα αρκετές γλώσσες.

Παραπομπές
----------

1. 1 2 3 4 5 6 7 8 9  «Behind The Voice Actors – Voice of Lara Croft». Behind The Voice Actors. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 11 Σεπτεμβρίου 2015.
2. ↑  «Camilla Luddington for SOTTR». *Twitter.com*. Twitter. Ανακτήθηκε στις 20 Απριλίου 2018.
3. ↑  Pandya, Gitesh. «Weekend Box Office». *www.boxofficeguru.com*. Ανακτήθηκε στις 24 Απριλίου 2018.
4. ↑  «Video Game Adaptation Movies at the Box Office - Box Office Mojo». *www.boxofficemojo.com* (στα Αγγλικά). Ανακτήθηκε στις 24 Απριλίου 2018.
5. ↑  «Prince Of Persia is biggest game movie ever» (στα αγγλικά). *GamesIndustry.biz*.. Ανακτήθηκε στις 2018-04-24.
6. ↑  «'Prince of Persia' surpasses 'Lara Croft'» (στα αγγλικά). *The Independent*. 2010-06-25.. Ανακτήθηκε στις 2018-04-24.
7. ↑  Meltzer, Tom (4 Μαρτίου 2013). «Lara Croft: the reinvention of a sex symbol». *the Guardian* (στα Αγγλικά). Ανακτήθηκε στις 24 Απριλίου 2018.
8. ↑  «Lara Croft picks up six Guinness world records» (στα αγγλικά). 2010. ISSN 0307-1235.. Ανακτήθηκε στις 2018-04-24.
9. ↑  Chronicles, Tomb Raider. «Tomb Raider Chronicles - RHONA MITRA IN CLASSIC LARA CROFT PHOTOSHOOT». *www.tombraiderchronicles.com*. Ανακτήθηκε στις 24 Απριλίου 2018.
10. ↑  Schedeen, Jesse (17 Νοεμβρίου 2008). «The Many Looks of Lara Croft: Videogames». *IGN* (στα Αγγλικά). Ανακτήθηκε στις 24 Απριλίου 2018.
11. ↑  Staff (October 2007). «She's Had Work Done». *PC Gamer* (Future US) (166): 53.
12. ↑  Staff (2008). «Is Tomb Raider in Deep Water?». *Computer and Video Games Presents* (Future Publishing) (3): 20–29.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Lara Croft** |

* Επίσημη ιστοσελίδα
* Βιογραφία της Lara Croft στη Wikia
* The Evolution Of Lara Croft

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 221631701
* **Europeana**: agent/base/148407
* GND: 123200253
* SUDOC: 052590380
* BNF: cb135666672 (data)
* MusicBrainz: f5a0a468-a2ee-4aaa-88ed-39b5c795e6d6

 |

 |